
Esselamu alejkum. Kako je ispravno prouciti u salavatu: inneke hamiidun medziid ili inneke hamiidummedziid? Allah vas nagradio.


* 
* 
* 
* 
* 
* 
* 

 
Kako se ispravno uči salavat?

Alejkumusselam  

Riječi: حَمِيدٌ مَجِيدٌ spominju se u Kur’anu, i njihov izgovor, shodno pravilima tedžvida je: HAMIDUMMEDŽID, jer se radi o pravilu „Idgam me’al-gunne/Uklapanje sa izgovorom kroz nos.  

Kada se čita Kur’an, čita se shodno pravilima tedžvida, međutim, postavlja se pitanje: Da li se tedžvid primjenjuje prilikom citiranja hadisa, zikra ili nekog drugog govora?  

U vezi toga postoji dva stava, tj. razilaženje da li treba ili ne, odnosno da li se smije ili ne. Allah najbolje zna, u tome ne treba pretjerivati, ali svakako uljepšavanje riječi je pohvalno, bez nekog pretjerivanja i prenamaganje.  

Inače u tedžvidu postoje stvari koje je obaveza primijeniti, poput pravilnog izgovora harfova i sl., a i stvari koje nisu obavezne.  

Kada se kaže nisu obavezne misli se na to da li one mijenjaju ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ili ne. Greške koje mogu mijenjati značenje jesu promjena harfa, hereketa i sl., a greške koje ne mijenjaju značenje su skraćivanje dužine, izostavljanje uklapanja i sl.  

U svakom slučaju, ako bi se izgovorilo: Hamidun Medžid, značenje bi ostalo isto.


